दिल्ली पुलिस के जवान से टिकट मांगा तो कंडक्टर की कर दी पिटाई
सांपला| दिल्लीसे रोहतक रही रोडवेज बस के कंडेक्टर की टिकट मांगने पर दिल्ली पुलिस के जवान ने पिटाई कर दी। बस के चालक-परिचालक ने इसकी शिकायत सांपला पुलिस में कर दी है। हालांकि अभी तक मारपीट करने वाले जवान का पता नहीं चल सका है।
घटना सुबह करीब साढ़े दस बजे हरियाणा रोडवेज की बस दिल्ली से सवारी लेकर रोहतक जा रही थी। दिल्ली से बस में एक पुलिस का जवान भी बैठा। आरोपी ने आईकार्ड दिखाते हुए टिकट लेने से मना कर दिया। जबकि परिचालक ने बताया कि हरियाणा रोडवेज में दिल्ली पुलिस का पास मान्य नहीं है। इस बात पर दोनों में कहासुनी हो गई। जवान ने अपने दोस्तो को फोन कर सांपला-झज्जर मोड़ पर बुला लिया। जैसे ही बस सांपला सवारी उतारने के लिए रुकी तो पहले से तैयार उसके साथी पुलिस के जवान ने उसकी जमकर पिटाई की। इसमें कंडक्टर के कपड़े भी फट गए। घटना की सूचना सांपला पुलिस को दी। पुलिस मौके पर पहुंची तब तक सभी हमलावर फरार हो गए। बस चालक ने मौके पर ही गाड़ी रोक दी और सवारियों को नीचे उतार दिया और दूसरी बस में बैठा दिया। दो घंटे बाद शिकायत दर्ज होने के बाद ही बस रोहतक के लिए चली।
पीड़ित ने सांपला पुलिस में की शिकायत, दो घंटे बाद दर्ज हुआ मामला
hin_Deva hin_Deva hin_Deva hin_Deva